**უფროსი ელ.მექანიკოსი.**

**საკვალიფიკაციო მოთხოვნები**

|  |  |
| --- | --- |
| განათლება |  უმაღლესი ან საშუალო ტექნიკური განათლება (სცბ) |
| მუშაობის გამოცდილება | სპეციალობით მუშაობის სტაჟი არა ნაკლებ 4 წელი |
| აუცილებელი უნარ-ჩვევები | დაკვირვების, ანალიზის, ორგანიზაციის უნარი. |
| აუცილებელი ცოდნა | იცოდეს თეორიულად და პრაქტიკულად სცბ-ს მოწყობილობებზე სამუშაოთა წარმოების წესები, მიმაგრებული უბნის მოწყობილობები, საზეინკლო-სამონტაჟო სამუშაოები, სცბ-ს მოწყობილობებთან, შრომის ორგანიზაციასთან და უსაფრთხოების ტექნიკასთან დაკავშირებული რკინიგზაზე მოქმედი ინსტრუქციები. |
| სხვა მოთხოვნები |  |

1. **ფუნქცია - მოვალეობები**

სცბ-ს უფროსმა ელექტრომექანიკოსმა, საკუთარი დანიშნულებიდან და ამოცანებიდან გამომდინარე, უნდა შეასრულოს შემდეგი ფუნქციები და მოვალეობები:

* 1. ტექნიკური მომსახურების *(დათვალიერების, გასინჯვისა და რემონტის გეგმა-გრაფიკებისა და სხვა)* გეგმების შედგენა და ამ გეგმების მიხედვით სამუშაოების წარმოების ორგანიზება;
	2. სცბ-ს მოწყობილობების გამართულ მუშაობაზე კონტროლი;
	3. სცბ-ს მოწყობილობების რელეური, ელექტრონული და მიკროპროცესორული ტექნიკის მომსახურება და უწესივრო ბლოკების შეცვლა;
	4. სცბ-ს მოწყობილობების მოქმედების შემოწმება, დათვალიერება, პარამეტრებისა და მახასიათებლების გაზომვა და მათი ნორმაში მოყვანა, რეგულირება;
	5. დადგენილი პერიოდულობის მიხედვით გაცვეთილი კვანძების, დეტალების, აპარატურისა და ხელსაწყოების შეცვლის ორგანიზება;
	6. რემონტთან დაკავშირებული მარაგების მოთხოვნა და გახარჯვაზე კონტროლი;
	7. მასზე მიმაგრებული მოწყობილობების ტექნიკური დოკუმენტაციის წესრიგში მოყვანა და მოქმედი დოკუმენტაციის შესაბამისობა დამტკიცებულ ტექნიკურ დოკუმენტაციასთან;
	8. ვადაზე ადრე ცვეთის მიზეზების გამოსავლენად მოწყობილობათა ცალკეული დეტალებისა და კვანძების მუშაობის პირობების შესწავლა;
	9. მტყუნებათა შესაძლო წარმოშობის თავიდან აცილება, ხოლო მათი წარმოშობის შემთხვევაში სათანადო ჩანაწერების გაფორმება და ყველა საჭირო ღონისძიების გატარება მტყუნებათა სასწრაფო აღმოჩენისა და აღმოფხვრისათვის, აღნიშნულის თაობაზე ზემდგომის ინფორმირება დადგენილი წესით;
	10. რემონტისათვის საჭირო მატერიალური ფასეულობების გადაადგილების უზრუნველყოფა, დახარჯული და მოხსნილი მასალების აღრიცხვის წარმოება;
	11. სამუშაოთა კოორდინირება სამუშაოთა თანმიმდევრობის სრული დაგეგმვა, აღრიცხვა, შესრულების კონტროლი;
	12. უბანზე რიცხული ძირითადი ქონების და მატერიალური ფასეულობების შენახვისა და აღიცხვის ორგანიზება, ყოველწლიურ ინვენტარიზაციაში მონაწილეობის მიღება;
	13. ელქტრომექანიკოსების მიერ შესრულებულ სამუშაოების და სათანადო დოკუმენტაციის წარმოების ხარისხის, მოწყობილობების დათვალიერების დავთარში ელექტრომექანიკოსების ჩანაწერების ინსტრუქციებთან შესაბამისობის კონტროლი;
	14. მოვალეა შეასრულოს ხელმძღვანელის სხვა დავალებები ორგანიზაციის ინტერესებიდან გამომდინარე, დაიცვას რკინიგზის ტრანსპორტზე დადგენილი ნორმატიული დოკუმენტებისა და ინსტრუქციების მოთხოვნები, შრომის დაცვისა და უსაფრთხოების ტექნიკის წესები;
	15. მოვალეა ითანამშრომლოს რკინიგზის სხვა სტრუქტურებთან, მათი საქმიანობის ხარისხიანად წარმართვის მიზნით;
	16. მოვალეა დაიცვას შრომის შინაგანაწესი და დისციპლინა.

სამუშაო რეჟიმი: ექვსდღიანი